เริ่มประชุมเวลา  10.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน 13  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย และเริ่มประชุมตามระเบียบวาระการประชุม ดังนี้
ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา				ด้วยประกาศอำเภอนาบอนเรื่อง เรียกประชุมสภาองค์การ					บริหารส่วนตำบลแก้วแสน สมัยวิสามัญ สมัยที่ 1/2559  					ด้วยประธานสภาองค์การบริหารส่วนตำบลแก้วแสน ได้ร้อง					ขอเปิดประชุมสภาองค์การบริหารส่วนตำบลแก้วแสน  สมัย					วิสามัญ  สมัยที่ 1/2559    เพื่อให้สภาได้พิจารณาเลือก					สมาชิกสภาองค์การบริหารส่วนตำบลแก้วแสน จำนวน 1 คน 					เพื่อดำเนินการสรรหาให้ได้ตัวแทนประเภทสมาชิกสภา						องค์การบริหารส่วนตำบล   จำนวน 1  คน ในระดับอำเภอ 					และดำเนินการสรรหาให้ได้ผู้แทนสมาชิกสภาท้องถิ่นเป็น						กรรมการธรรมาภิบาลจังหวัดตามจำนวนที่ระเบียบฯกำหนด					ต่อไป และเรื่องอื่นๆ ตามอำนาจหน้าที่  อาศัยอำนาจตาม						ความในมาตรา   55  แห่งพระราชบัญญัติสภาตำบลและ					องค์การบริหารส่วนตำบล พ.ศ.2537 (รวมทั้งแก้ไขเพิ่มเติม)    					นายอำเภอนาบอน   จึงเรียกประชุมสภาองค์การบริหารส่วน					ตำบลแก้วแสน  สมัยวิสามัญ สมัยที่ 1 /2559  ระหว่างวันที่  					16-30 มีนาคม  2559 เป็นต้นไป มีกำหนดไม่เกิน 15 วัน  					จึงประกาศให้ทราบโดยทั่วกัน ประกาศ ณ วันที่  11  มีนาคม
พ.ศ.2559  นายทัศนสิทธิ์  โปณะทอง  ปลัดอำเภอ รักษาราชการแทนนายอำเภอนาบอน
ระเบียบวาระที่  2	เรื่องรับรองรายงานการประชุมสภาครั้งที่ผ่านมา  ประชุมสภาสมัยสามัญ สมัยแรก ครั้งที่ 1 ประจำปี 2559  เมื่อวันที่  15  กุมภาพันธ์   2559
ประธานสภา	ถามที่ประชุม  มีสมาชิกสภาฯท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับหากไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง ครบถ้วน  โปรดยกมือ
มติที่ประชุม	มีมติรับรองรายงานการประชุมสภาสมัยสมัยสามัญ สมัยแรก ครั้งที่ 1 ประจำปี 2559  เมื่อวันที่ 15 กุมภาพันธ์   2559
รับรอง     จำนวน  7  เสียง   
ไม่รับรอง   ไม่มี    งดออกเสียง  6  เสียง 
ระเบียบวาระที่ 3  	เรื่อง ญัตติเสนอเพื่อพิจารณาให้ความเห็นชอบ 
					- การพิจารณาคัดเลือกตัวแทนสมาชิกสภาองค์การบริหาร					ส่วนตำบลแก้วแสน จำนวน 1 คน เพื่อดำเนินการสรรหาให้ได้					ตัวแทนประเภทสมาชิกสภาองค์การบริหารส่วนตำบล จำนวน 					1 คน ในระดับอำเภอ เพื่อไปดำเนินการสรรหาให้ได้ตัวแทน					สมาชิกสภาท้องถิ่นเป็นกรรมการธรรมาภิบาลจังหวัด
ประธานสภา				เชิญ เลขานุการสภาฯ ชี้แจงรายละเอียด ครับ
เลขานุการสภา.	เรียนท่านประธานสภา และสมาชิกสภาอบต.แก้วแสนทุกท่าน
					ตามที่อำเภอนาบอนได้มีหนังสือแจ้งให้สรรหาผู้แทนสมาชิก					สภาท้องถิ่นเป็นกรรมการธรรมาภิบาลจังหวัด ด้วยระเบียบ					สำนักนายกรัฐมนตรีว่าด้วยคณะกรรมการธรรมาภิบาล						จังหวัด พ.ศ.2552 และที่แก้ไขเพิ่มเติม (ฉบับที่2) พ.ศ.						2554 ข้อ 5 กำหนดไว้ว่าให้ทุกจังหวัดยกเว้น							กรุงเทพมหานครให้มีคณะกรรมการธรรมาภิบาลจังหวัดคณะ					หนึ่ง เรียกโดยย่อว่า “ก.ธ.จ.”  ประกอบด้วยผู้ตรวจราชการ					สำนักนายกรัฐมนตรี  ซึ่งมีเขตอำนาจในจังหวัดเป็นประธาน  					มีผู้แทนภาคประชาสังคม  ผู้แทนสมาชิกสภาท้องถิ่น และ						ผู้แทนภาคธุรกิจเอกชนในจังหวัดนั้นเป็นกรรมการ โดยของ					จังหวัดนครศรีธรรมราช ได้มีหนังสือแจ้งให้ทุกอำเภอ						ดำเนินการในเรื่องนี้ โดยที่จังหวัดที่มีตั้งแต่ยี่สิบเอ็ดอำเภอขึ้น					ไป ตามระเบียบฯ ข้อที่ 6(4) ให้มีกรรมการจำนวน 20 คน  					สำหรับจังหวัดนครศรีธรรมราช มีจำนวน 23 อำเภอ  มี						กรรมการ จำนวน 20 คน  ประกอบด้วย ผู้ตรวจราชการ						สำนักนายกรัฐมนตรี  ซึ่งมีเขตอำนาจในจังหวัดเป็นประธาน 					ผู้แทนภาคประชาสังคม จำนวน  11 คน  ผู้แทนสมาชิกสภา					ท้องถิ่น จำนวน 4 คน และผู้แทนภาคธุรกิจเอกชน จำนวน 4 					คน รวม	ทั้งหมด 20 คน การประชุมสภาฯในวันนี้ดำเนินการ					ตามระเบียบฯข้อที่ 7 และข้อที่ 10 โดยระเบียบกำหนดไว้ว่า					ให้นายอำเภอดำเนินการสรรหากรรมการผู้แทนสมาชิกสภา					ท้องถิ่นของอำเภอนั้น โดยแจ้งให้ประธานสภาท้องถิ่นแต่ละ					แห่งในเขตอำเภอ ยกเว้นประธานสภาองค์การบริหารส่วน						จังหวัด จัดประชุมสมาชิกสภาท้องถิ่นเพื่อเลือกกันเองให้ได้					ผู้แทนแห่งละ 1 คน เมื่อเลือกกันเองได้แห่งละ 1 คนแล้วจะ					ไปเลือกสมาชิกสภาท้องถิ่นประเภทเดียวกันของแต่ละอำเภอ 					จำนวน 1 คน และแจ้งชื่อ ให้ผู้ว่าราชการจังหวัดทราบ เพื่อ					เป็นตัวแทนไปเลือกกันเองในระดับจังหวัดต่อไป
					หน้าที่  ของกรรมการธรรมาภิบาลจังหวัด ตามระเบียบฯ
					ข้อที่ 22
					1.สอดส่องการปฏิบัติภารกิจของหน่วยงานของรัฐและ						เจ้าหน้าที่ของรัฐในจังหวัดให้ใช้วิธีการบริหารกิจการบ้านเมือง					ที่ดี
					2.แจ้งผู้ว่าราชการจังหวัด หัวหน้าส่วนราชการ  รัฐวิสาหกิจ 					หรือหน่วยงานอื่นของรัฐที่เกี่ยวข้องแล้วแต่กรณี  ดำเนินการ					ตามอำนาจหน้าที่ ในกรณีที่พบว่ามีการละเลยไม่ปฏิบัติตาม					กฎหมาย ระเบียบ หรือข้อบังคับ หรือมีกรณีทุจริต
					3.เสนอแนะแนวทางการปฏิบัติและการส่งเสริมตามหลัก						คุณธรรม  จริยธรรมและธรรมาภิบาล เพื่อการบริหารกิจการ					บ้านเมืองที่ดีของหน่วยงานของรัฐและเจ้าหน้าที่ของรัฐแก่ผู้ว่า					ราชการจังหวัดและหน่วยงานของรัฐในจังหวัด
					4.ติดตามการปฏิบัติตามมติ ก.ธ.จ.
					5.แต่งตั้งที่ปรึกษาด้านวิชาการ การประชาสัมพันธ์หรือด้าน					อื่น จำนวนไม่เกินสามคน
					6.เผยแพร่ผลการปฏิบัติหน้าที่ต่อสาธารณะตามที่เห็นสมควร
					การดำรงตำแหน่ง มีวาระการดำรงตำแหน่งคราวละ 3 ปี					นับแต่วันที่ปลัดสำนักนายกรัฐมนตรีลงนามรับรองรายชื่อ						กรรมการเป็นรายจังหวัด
					วิธีการเลือก ใช้วิธีการเลือกเช่นเดียวกับการเลือก						ประธานสภาท้องถิ่น   โดยการเสนอชื่อสมาชิกสภาท้องถิ่น 					และมีผู้รับรองไม่น้อยกว่า 2 คน หากมีการเสนอชื่อมากกว่า 					1 คนจะต้องเลือกโดยวิธีเขียนชื่อ-สกุลผู้ถูกเสนอชื่อคนละ					หนึ่งชื่อ
ประธานสภา				เชิญสมาชิกฯเสนอชื่อตัวแทนสมาชิกสภาท้องถิ่นได้เลยครับ
นายวิลาศ   พรหมวันรัตน์		เรียนประธานสภา กระผมนายวิลาศ   พรหมวันรัตน์ ส.อบต.	หมู่ที่ 9  ผมเสนอชื่อ นายสมยศ  ธรฤทธิ์ ส.อบต.หมู่ที่ 5 
		ผู้รับรอง   นายสุธน  แก้วแท้  ส.อบต. หมู่ที่ 6
			   นางจำเป็น  วุฒิศักดิ์  ส.อบต. หมู่ที่ 7
ประธานสภา		มีท่านอื่นจะเสนอผู้อื่นอีกหรือไม่ครับ  หากไม่มี สรุปว่า นาย	สมยศ  ธรฤทธิ์ ส.อบต.หมู่ที่ 5 ได้รับเลือกเป็นตัวแทนสมาชิกสภาองค์การบริหารส่วนตำบลแก้วแสน เพื่อไปเลือกตัวแทนในระดับอำเภอต่อไปครับ
ระเบียบวาระที่ 4                  เรื่องอื่น ๆ
ประธานสภา	ต่อไปเป็นระเบียบวาระที่ 4 เรื่องอื่น ๆ มีสมาชิกท่านใด มีเรื่องอะไรบ้างเชิญครับ
นายกอบต.	เรียน ประธานสภาและสมาชิกสภาทุกท่าน ผมนายคนึง  ชูพงศ์ นายกองค์การบริหารส่วนตำบลแก้วแสน ขออนุญาตแจ้งเรื่องอื่นๆ ครับ
	1.การจัดกิจกรรมวันท้องถิ่นไทยประจำปี พ.ศ.2559 ด้วยมติครม.เมื่อวันที่ 22  มิถุนายน 2553 กำหนดให้วันที่ 18  มีนาคม ของทุกปีเป็นวันท้องถิ่นไทย ซึ่งพระบาทสมเด็จพระจุลจอมเกล้าเจ้าอยู่หัว  รัชกาลที่ 5 ได้มีพระบรมราชโองการยกฐานะตำบลท่าฉลอมเป็นสุขาภิบาล เมื่อวันที่ 18  มีนาคม  2448 ประมาณร้อยกว่าปีนับถึงปัจจุบัน กระทรวงมหาดไทยโดยรัฐมนตรีว่าการกระทรวงมหาดไทย ให้ท้องถิ่นจัดกิจกรรมวันท้องถิ่นไทย โดยอบต.แก้วแสนได้จัดกิจกรรมดังกล่าว ณ ห้องประชุมสภาองค์การบริหารส่วนตำบลแก้วแสนในวันศุกร์ที่ 18  มีนาคม 2559 และต้องรายงานผลการจัดกิจกรรมให้อำเภอทราบด้วย โดยเริ่มกิจกรรมเวลา 08.30 น. จึงแจ้งให้สมาชิกสภาฯทุกท่านทราบและเข้าร่วมกิจกรรมโดยพร้อมเพรียงกัน
	2.สืบเนื่องจากการประชุมครั้งที่แล้ว คุณศรสิทธิ์  โกศล ได้หารือในระเบียบวาระที่ 4 เรื่องอื่นๆ กรณีประปาหมู่บ้าน บ้านไสแต หมู่ที่ 9  ผมไม่ได้เข้าร่วมประชุม เนื่องจากติดภารกิจภาคตะวันออกเฉียงเหนือพร้อมรองนายกทั้งสองท่าน ขออนุญาตชี้แจงกรณีประปาหมู่บ้าน บ้านไสแต หมู่ที่ 9  ว่าไม่ได้ละเลยเพราะดำเนินการแล้วเสร็จ 2-3เดือนจริง แต่จุดเจาะบ่อบาดาลไกลจากหอถังเดิม ประมาณ 2-3 ร้อยเมตร ได้ดำเนินการจ้างเหมาวางท่อเพื่อเชื่อมต่อระหว่างบ่อบาดาลกับหอถัง ซึ่งดำเนินการแล้วเสร็จเรียบร้อย พร้อมต่อสายไฟกับระบบควบคุมประปา และวางเสาไฟฟ้าแบบเสาสำเร็จแล้วเสร็จและแจ้งเป็นหนังสือให้การไฟฟ้าส่วนภูมิภาคอำเภอนาบอนมาติดตั้งมิเตอร์ เจ้าหน้าที่การไฟฟ้ามาตรวจสอบแล้วและแจ้งให้ทำหนังสือขอขยายเขตไฟฟ้า ก็ได้ดำเนินการแล้วเมื่อวันที่ 8  มีนาคม 2559 เจ้าหน้าที่การไฟฟ้ามาตรวจสอบเพื่อประมาณการค่าใช้จ่ายในการขยายเขตประมาณ 3 เสาไฟฟ้า ตอนนี้ต้องรอการแจ้งค่าใช้จ่ายให้อบต.ทราบซึ่งได้เร่งรัดติดตามเป็นระยะ ๆ มาโดยตลอดครับ เพราะชาวบ้านเดือดร้อนครับแต่การไฟฟ้าภูมิภาคมีลำดับคิวในการทำงาน
	3.เรื่องใบอุทิศที่ ผมแจ้งให้ที่ประชุมทราบในฐานะผู้บริหาร ไม่ได้เจตนาหรือละเลยที่จะทำผิดระเบียบในเรื่องต่างๆ โดยการขุดเจาะบ่อบาดาลบ้านไสแตนั้นครั้งแรกเจาะที่บ้านนายสำราญ  สืบพันธ์ ได้มีหนังสืออุทิศที่ดินแล้ว แต่เจาะไปประมาณ 70  เมตรไม่มีน้ำ จำเป็นต้องเลื่อนหาจุดเจาะใหม่ โดยประสานเจ้าหน้าที่ส่วนโยธาและอบต.ในพื้นที่ เลื่อนไปเจาะอีกจุดหนึ่ง ขณะนี้ได้ดำเนินการประสานกับเจ้าของพื้นที่เพื่อเซ็นต์ใบอุทิศที่แล้วแต่ยังไม่เซ็นต์ชื่ออุทิศที่  ผมไม่ทราบเพราะเหตุผลใด  แต่ผมแจ้งให้ที่ประชุมทราบ มีคำพิพากษาของศาลฎีกาที่ 659/2559 กรณีอุทิศที่แต่ไม่มีหลักฐานเป็นหนังสือแต่หากยินยอมให้ไปแล้วและมีพยานหลักฐานชัดเจน ก็ตกเป็นทรัพย์สินของแผ่นดิน  การอุทิศด้วยวาจาก็มีผลทางกฎหมายแล้ว  ผมทราบว่าอาจเป็นเหตุผลทางการเมือง แต่ผมก็ไม่ได้นิ่งนอนใจ เพราะพยายามทำงาน  เหมือนกับของหมู่ที่ 10 มีการเลื่อนจุดเจาะบ่อ 3-4 แห่ง หมู่ที่ 9 ก็ 2-3 แห่ง ก็ติดตามโดยตลอด  ร่วมกันทำงานไม่ได้ร่วมกันจับผิด มีเรื่องสำคัญมากกว่านี้ที่ควรให้ความสำคัญ หากดำเนินการแล้ว เจาะบ่อแล้วไม่มีน้ำ แล้วผมเบิกจ่ายเงินก็ว่าไปอีกอย่างครับ
	4.กรณีคุณสุชาติ  ชูแสง ได้กล่าวพาดพิงถึงผู้บริหารในเรื่องโครงการหมู่ที่ 10 วันก่อนก่อสร้างเสร็จแล้วจึงนำเข้าที่ประชุมสภาฯ  ผมชี้แจงให้ทราบครับว่า โครงการก่อสร้างถังแรงดันหมู่ที่ 10  รายงานการสอบราคาลงวันที่ 15  มิถุนายน  ใบอุทิศที่ดินทำก่อนวันที่ 15  มิถุนายน มีเอกสารพร้อมเรียบร้อยครับ  เป็นการกล่าวหาผมในที่ประชุมสภาฯ โดยผมไม่อยู่ในที่ประชุม  ผมไม่ทราบว่าท่านเข้าใจอย่างไร กรณีที่ท่านกล่าวว่า  “ผมเตือนทุกครั้งแต่ยังเหมือนเดิม ฝากให้ทำในสิ่งที่ถูกต้อง” ผมทำไม่ถูกต้องอย่างไรครับ  ผมมีใบอุทิศที่เรียบร้อยก่อนจะดำเนินการก่อสร้าง ผมขออนุญาตชี้แจงให้ที่ประชุมทราบครับ  และฝากที่ประชุมสภาฯด้วยครับ ว่าการเสนอญัตติครั้งต่อไปหากเกี่ยวข้องกับเอกสารต่าง ๆ ให้ท่านเสนอญัตติเป็นลายลักษณ์อักษร  ยื่นญัตติต่อประธานสภาฯ เพราะผมต้องเตรียมเอกสารชี้แจงต่อที่ประชุม  หากเป็นเรื่องสอบถามในเกมการเมือง ผมสงวนสิทธิ์ไม่ตอบ  ให้ท่านไปศึกษาเรื่องระเบียบฯและทำให้ถูกต้องด้วยครับ
ประธานสภา	เชิญคุณสุชาติ  ชูแสง ครับ
นายสุชาติ  ชูแสง	เรียนท่านประธานสภา และสมาชิกสภาทุกท่าน    กระผมนายสุชาติ  ชูแสง ส.อบต.หมู่ที่ 8  ผมขออนุญาตชี้แจงต่อที่ประชุมสภา กรณีผมพูดในที่ประชุมครั้งที่ผ่านมา  ผมไม่ได้พูดในเรื่องใบอุทิศที่ดินของโครงการหมู่ที่ 10 แต่เป็นการดำเนินการจนแล้วเสร็จแล้วนำเข้าให้สภาอนุมัติ  ไม่ได้พูดถึงเรื่องใบอุทิศที่ดิน เพราะนายกได้ชี้แจงในที่ประชุมให้ทราบแล้วเพราะพื้นที่เป็นของพ่อนายก  แต่ที่ผมทักท้วงคือเรื่องใบอุทิศที่ดินของบ่อบาดาลบ้านไสแต  ผมไม่ได้มีเจตนาในเรื่องการเมือง หรือเรื่องอื่นๆ แต่ผมทำตามหน้าที่เพราะท่านนายกเคยพูดว่ามีอะไรไม่ถูกต้องก็ให้นำมาพูดในสภาฯ และไม่ได้คิดเอาความอะไร เพียงติติงในเรื่องใบอุทิศที่ควรจะดำเนินการก่อนให้เรียบร้อย เพราะดำเนินการไป 2-3 เดือนแล้ว  เป็นการพูดเพื่อเป็นมาตรฐานว่าก่อนจะเบิกจ่ายฎีกาควรมีใบอุทิศที่ให้เรียบร้อย  ไม่ใช่ครั้งแรกได้ใบอุทิศที่แล้วแต่เมื่อเปลี่ยนสถานที่แล้วจะใช้ใบอุทิศที่ใบเดิมมาแนบเอกสารขอเบิก  ผมยกตัวอย่างครับ ว่ามันไม่ถูกต้อง เพื่อเป็นมาตรฐานของระบบสภาฯ  ผมไม่ได้มีเจตนาในเรื่องอื่นใดขอเพียงความถูกต้องเท่านั้นครับ
ประธานสภา	เชิญท่านนายก ครับ
นายก อบต.	เรียนท่านประธานสภา และสมาชิกสภาทุกท่าน    ผมให้ดูในบันทึกรายงานการประชุมครั้งที่แล้ว หน้าที่ 6  ให้ชัดเจน คุณสุชาติ  ชูแสง ได้กล่าวถึงเรื่องใบอุทิศที่ดินชัดเจน  “ผมเตือนอยู่บ่อยครั้ง ผมฝากไปยังผู้บริหารด้วยว่าควรดำเนินการในเรื่องใบอุทิศที่ดิน ควรทำให้ถูกต้องครับ”และท่านก็รับรองรายงานการประชุมไปแล้ว เราควรพูดในเรื่องของความถูกต้อง  ผมไม่ชอบเพราะผมไม่อยู่ในที่ประชุมครั้งที่แล้ว  ผมดูตามเอกสารบันทึกการประชุมเพราะท่านพูดถึงเรื่องใบอุทิศที่ดิน
 นายวิลาศ   พรหมวันรัตน์	เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9
	จากการประชุมครั้งที่ผ่านมา คุณศรสิทธิ์  ได้พูดพาดพิงถึงผม จากการประชุม เมื่อวันที่ 5  ตุลาคม ที่ผ่านมาโดยกล่าวว่าผมพูดพาดพิงถึงคุณศรสิทธิ์  หลายเรื่อง  ผมอยากให้ที่ประชุมพิจารณาว่าผมได้พูดพาดพิงถึงคุณศรสิทธิ์ จริงหรือไม่ อย่างไร  ผมพูดถึงประปาหมู่บ้าน SML ควนลูกปัด  หอถังเก่า  ถังกรองน้ำเก่า ซัมเมอร์สเก่า  ผมพูดจริงผมยอมรับเพราะเขาบอกผมอย่างนั้น  ว่าผู้รับเหมามีเงิน 3 แสนแต่เอาของเก่ามาทำ แต่ผมไม่ได้กล่าวถึงชื่อผู้รับเหมาคนหนึ่งคนใดแม้คนเดียว แต่คุณศรสิทธิ์กล่าวหาว่าผมพาดพิงถึงเขา  ผมไม่อยากมีปัญหามีเรื่องราวขัดแย้งอยากให้มีการร่วมกันคิด ร่วมสร้าง ให้หมู่บ้านก้าวหน้า คุณศรสิทธิ์ อ้างว่าไม่ได้มาประชุมแต่ในรายชื่อผู้มาประชุมท่านมาประชุมด้วยครับ หากผมมีการพาดพิงก็ต้องมีการประท้วงแล้วครับ  ผมมีความคิดว่าสิ่งใดที่เป็นประโยชน์ต่อหมู่บ้าน ควรร่วมกันทำงาน เรามาไม่ใช่มาสร้างปัญหาแต่มาแก้ปัญหาครับ อีกเรื่องผมอยากฝากไปยังผู้บริหารคือไฟฟ้าสาธารณะในหมู่บ้านชำรุดหลายจุด เกิดจากฟ้าลง 2-3 จุด และชำรุดจากสาเหตุอื่นๆ ฝากช่วยซ่อมให้ด้วยครับ
ประธานสภา 	ปัญหาของหมู่ที่ 9 ผมอยากให้ไปหารือพูดคุยกันปัญหาผมทราบแล้วว่าเป็นเรื่องของไฟฟ้า  เพราะปัญหาของหมู่ที่ 9 คือปัญหาน้ำไม่พอใช้ ไม่มีปัญหาอย่างอื่น เช่นเดียวกับที่คุณสุชาติ ได้พูดถึง ว่าไม่มีปัญหาในประเด็นอื่นๆครับ อย่างที่คุณวิลาศกล่าวพวกเรามาไม่ใช่มาสร้างปัญหาแต่มาแก้ปัญหาครับ มีสมาชิกท่านใดมีเรื่องอื่น ๆ อีกหรือไม่ครับ
นายกิตติเนตร  รัตนบุรี	เรียนท่านประธานสภา และสมาชิกสภาทุกท่าน    ผมนายกิตติเนตร  รัตนบุรี  ส.อบต.หมู่ที่ 1 ผมมีปัญหาเรื่องน้ำประปาบ้านไสใหญ่ ผู้ใช้น้ำประมาณ 30-40 ครัวเรือน  ไม่มีน้ำใช้ น้ำไม่ไหล ประมาณ 15วันถึงเดือนหนึ่งแล้วครับ  มีทางแก้ไขปัญหาได้อย่างไรบ้าง ขอฝากไปยังผู้บริหารว่าจะแก้ไขปัญหาโดยเร่งด่วนได้อย่างไรครับ
นายณรงค์  อินทรทัต	เรียนท่านประธานสภา และสมาชิกสภาทุกท่าน    ผมนายณรงค์  อินทรทัต  รองนายกอบต. ขอตอบประเด็นคำถามของคุณกิตติเนตร หมู่ที่ 1 มีประปาหมู่บ้านหลายจุดแต่ยังแก้ไขปัญหาได้ไม่หมด ขณะนี้อบต.กำลังก่อสร้างระบบประปาหมู่บ้านขนาดใหญ่ หานน้ำใส หมู่ที่ 2 เมื่อดำเนินการแล้วเสร็จสามารถแก้ไขปัญหาบริเวณบ้านไสกรูด  โรงกวม  ชุมชนหน้าโรงเรียน บ้านต้นปาล์ม โดยทั้งนี้คุณน้าพัว  ศรีเมือง ได้บริจาคที่ดินให้แก่ อบต.แก้วแสน พื้นที่ประมาณ 600  ตารางเมตร เพื่อดำเนินการโครงการก่อสร้างระบบประปาหมู่บ้านขนาดใหญ่ หานน้ำใส หมู่ที่ 2 ก็ขอยกย่องเชิดชูและแจ้งให้สภาฯทราบ  สำหรับปัญหาเรื่องการขาดแคลนน้ำ  น้ำไม่พอใช้มีหลายจุดที่ยังแก้ไขปัญหาไม่ได้ก็ต้องแก้ไขปัญหาเฉพาะจุดชั่วคราวไปก่อน  ยกตัวอย่างของหมู่ที่ 6 บ้านสองแพรก กำลังแก้ไขปัญหาเรื่องเครื่องสูบน้ำ ต้องยกขึ้นจากบ่อตอนนี้ยกขึ้นไม่ได้ ก็แก้ไขด้วยการแจกจ่ายน้ำไปก่อนเพื่อบรรเทาปัญหา และฝากไปยังสมาชิกสภาทุกท่านหากชาวบ้านครัวเรือนไหนเดือดร้อนเรื่องน้ำก็ให้มาเขียนคำร้องขอรับบริการได้ที่อบต.ครับ
นายวิลาศ   พรหมวันรัตน์	เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9
	ผมขออนุญาตแจ้งเกี่ยวกับประปาหมู่บ้าน ของหมู่ที่ 9  โดยขณะนี้มีโครงการที่จะดำเนินการก่อสร้างหอถังประปาที่ศาลาเอนกประสงค์หมู่ที่ 9  เป้าหมายของผมเรื่องน้ำประปาหมู่บ้าน ของหมู่ที่ 9  คือประปาบ้านกอลาน ให้บริการบ้านโคกยูงและบ้านกอลาน ตลอดถึงศาลาเอนกประสงค์  บ้านนายบุญชู ควนลูกปัด กลุ่มบ้านควนลูกปัดตั้งแต่หลังแขวงการทางนาบอน – มายังต้นปาล์มใช้ประปาหมู่บ้านSML กลุ่มบ้านไสแตน้ำไม่พอใช้ ใช้ได้ไม่กี่ครัวเรือน แต่หากได้เชื่อมต่อกับบ่อบาดาลซึ่งขุดเจาะใหม่สามารถใช้ได้อีกหลายครัวเรือน โดยตั้งใจจะให้มาเชื่อมต่อกับท่อเมนเดิมประปาSML และมาตัดที่ศาลาพ่อท่านคล้าย  ฝั่งควนลูกปัดหลังศาลาพ่อท่านคล้ายเป็นต้นไป ตลอดไปจนถึงบ้านนายสายชล-ศาลาอเนกประสงค์หมู่ที่ 9 ใช้น้ำประปาหอถังใหม่ ส่วนประปา SML  จากบ้านนายประกอบ ไปยังต้นปาล์ม ผมคาดว่าหากได้เชื่อมโยงระบบเป็นอย่างนี้ น้ำใช้จะเพียงพอสำหรับหมู่ที่ 9  เพราะประปาหมู่บ้านแต่ละแห่งจะให้บริการน้ำได้ประมาณ 25 ครัวเรือน สรุปว่ามีระบบประปาหมู่บ้านจำนวน 4 แห่ง การทำงานทั้งหมดก็เพื่อประชาชนในหมู่บ้านได้ใช้ประโยชน์ไม่ได้ทำเพื่อประโยชน์ส่วนตัว  กรณีปัญหาว่าชาวบ้านที่ใช้น้ำประปาหมู่บ้านSML ไม่ต้องการใช้น้ำประปาหมู่บ้านเพราะมีน้ำประปาใช้แล้ว  แต่มีปัญหาชาวบ้านหลายคนต้องการใช้น้ำประปาหมู่บ้านเพราะน้ำมีไม่เพียงพอ
ประธานสภา	ผมมีความเห็นว่าระบบน้ำประปาหมู่ที่ 9 มีความสมบูรณ์มากกว่าหมู่บ้านอื่นๆ เพราะมีประปาถึง 4 แห่ง และมีครัวเรือนน้อย เพียงแต่ต้องบริหารจัดการให้ดี อย่าให้มีความขัดแย้งภายในหมู่บ้าน ต้องร่วมกันคิดและทำงานครับ สำหรับหมู่ที่ 4 ก็ยังมีปัญหาเรื่องน้ำ บริเวณบ้านหนองมวงน้ำจะสมบูรณ์ที่สุด แต่ต้องรองบประมาณสนับสนุนจากงบถ่ายโอนมาดำเนินการครับตามที่นายกชี้แจงไปแล้ว เมื่อดำเนินการแล้ว น้ำในหมู่ที่ 4 ก็จะพร้อม สำหรับหมู่ที่ 9 หากไฟฟ้ามาดำเนินการให้ปัญหาทุกอย่างก็คงจบครับ
เลขานุการสภา	ขออนุญาตที่ประชุมแจ้งประชาสัมพันธ์งานปิดกรีดอำเภอนาบอน ระหว่างวันที่ 23-25  มีนาคม 2559  อบต.แก้วแสนได้ส่งกิจกรรมเข้าร่วมคือการประกวดธิดาปิดกรีด และการแข่งขันรำวงเวียนครก  และอำเภอนาบอนได้ฝากบัตรกาชาดให้ช่วยสนับสนุนใบละ 50 บาท มีรางวัลที่ 1 เป็นรถจักรยานยนต์  นอกจากนั้นก็มี ทีวี  เครื่องซักผ้า  ตู้เย็น รถจักรยาน  เลขท้ายสามตัว เป็นรางวัลหม้อหุงข้าง 1.8 ลิตร โดยจะมีการหมุนวงล้อในคืนสุดท้าย
นายสุธน    แก้วแท้	เรียนประธานสภา กระผมนายสุธน  แก้วแท้ ส.อบต.หมู่ที่ 6
	ผมมีเรื่องปัญหาระบบประปาหมู่บ้านหมู่ที่ 6 บ้านสองแพรก สำหรับน้ำประปาหมู่บ้านมีใช้ตั้งแต่บ้านผมไปถึงหมู่ที่ 3  แต่จุดที่ไม่มีน้ำใช้เลยคือบ้านสองแพรก ซึ่งเกิดจากปัญหาอย่างไรนั้นให้ฝ่ายบริหารช่วยชี้แจงเพิ่มเติมครับ
นายก อบต.	สำหรับปัญหาของประปาหมู่บ้าน  หมู่ที่ 6  บ้านสองแพรก ซึ่งได้รับถ่ายโอนจากประปาหมู่บ้าน SML  ซึ่งอบต.ได้ไปเจาะบ่อบาดาลปรากฏว่าเครื่องสูบน้ำเสีย  ได้ทำการรื้อเอาเครื่องสูบน้ำขึ้น ปรากฏว่าท่อในบ่อได้หลุดมาด้วย โดยได้แจ้งผู้รับเหมาแล้วให้มาดำเนินการแก้ไขภายในอาทิตย์นี้ หากไม่มาจะริบเงินประกันสัญญาและอบต.จะดำเนินการเอง สำหรับการก่อสร้างประปาหมู่บ้านบ้านคลองแป๊ะ งานเกือบแล้วเสร็จสมบูรณ์ มีปัญหาในเรื่องการติดตั้งมิเตอร์ไฟฟ้าต้องขยายเขต ไฟฟ้ามาตรวจสอบพื้นที่เมื่อวันที่ 8  มีนาคม วันนี้ได้ลงเสาคาดว่าหากไม่ติดขัดปัญหาอย่างอื่นอาทิตย์หน้าคาดว่าจะได้ใช้ แต่ต้องให้ติดตั้งระบบไฟฟ้าแล้วเสร็จซึ่งอยู่เหนือการควบคุม  ขณะนี้ก็แก้ไขปัญหาอย่างเต็มที่ครับ
ประธานสภา 	ผมขอฝากเรื่องปัญหาเรื่องน้ำจะเกิดปัญหาในวันหยุด  เจ้าหน้าที่ไม่ได้ทำงาน  ติดต่อแก้ไขปัญหาไม่ได้ อยากฝากให้มีการทำงานล่วงเวลาเพื่อให้บริการในวันหยุดจะได้หรือไม่ครับ
นายภัยยันต์   บุญปราบ		เรียนท่านประธานสภา กระผม นายภัยยันต์   บุญปราบ  สมาชิกสภา
อบต.หมู่ที่ 3  ผมมีเรื่องที่จะแจ้งไปยังผู้บริหารกรณีถนนสายหลักช้าง-หัวสะพาน ชำรุดเป็นหลุมบ่อ เป็นปัญหาในการสัญจร ฝนตกมองไม่เห็นหลุมบ่อ ฤดูแล้งฝุ่นมาก ฝากช่วยดำเนินการให้ด้วยครับ
ประธานสภา	สมาชิก มีเรื่องอื่น ๆ อีกหรือไม่ครับ  หากสมาชิกไม่มีเรื่องอื่น ๆ แล้ว ผมขอบคุณผู้บริหารและสมาชิกสภาทุกท่านที่เข้าร่วมประชุม ขอปิดการประชุมครับ
ปิดการประชุมเวลา   11.06  น.

					ลงชื่อ................................................................... ผู้จดบันทึก
					                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน

ความเห็นของคณะกรรมการตรวจรายงานการประชุม
			ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยวิสามัญ  สมัยที่  1  ครั้ง  1  ประจำปี  2559 ในวันที่  16  มีนาคม  2559  

			มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ
		
					ลงชื่อ................................................. 
                                                             (นายประพาส     เทพี)
					ประธานกรรมการตรวจรายงานการประชุม

					ลงชื่อ................................................
					          (นายศรสิทธิ์   โกศล)
                                                     กรรมการตรวจรายงานการประชุม

					ลงชื่อ................................................
					          (นายสมยศ    ธรฤทธิ์)
				   เลขานุการคณะกรรมการตรวจรายงานการประชุม


· มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยสามัญ  สมัยที่ 2  ครั้งที่ 1  ประจำปี พ.ศ.2559  เมื่อวันที่   2   พฤษภาคม  พ.ศ. 2559
			
        
               ลงชื่อ                                               ผู้ตรวจบันทึก
						     
             (นายบุญนำ    บุญวรรณ)
					          ประธานสภาองค์การบริหารส่วนตำบลแก้วแสน
			


